CELEX: 62011TN0154
Language: el
Date: 2011-03-14 00:00:00
Title: Υπόθεση T-154/11: Προσφυγή της 14ης Μαρτίου 2011 — Zenato Azienda Vitivinicola κατά ΓΕΕΑ — Camera di Commercio, Industria, Artigianato e Agricoltura di Verona (Ripassa Zenato)

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/25
            
         Προσφυγή της 14ης Μαρτίου 2011 — Zenato Azienda Vitivinicola κατά ΓΕΕΑ — Camera di Commercio, Industria, Artigianato e Agricoltura di Verona (Ripassa Zenato)
   (Υπόθεση T-154/11)
   2011/C 139/47
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Zenato Azienda Vitivinicola Srl (Peschiera del Garda, Ιταλία) (εκπρόσωπος: A. Rizzoli, δικηγόρος)
   
      Καθής: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Camera di Commercio Industria, Artigianato e Agricoltura di Verona (Βερόνα, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή την υπό κρίση προσφυγή μαζί με τα σχετικά παραρτήματα
            
         
               —
            
            
               να ακυρώσει την απόφαση του τμήματος προσφυγών (σημεία 1, 2 και 3 του διατακτικού) κατά το μέρος που η απόφαση αυτή δέχεται την προσφυγή, δέχεται την ανακοπή και απορρίπτει την αίτηση καταχώρισης του σήματος στο σύνολό της και καταδικάζει την αιτούσα την καταχώριση στα έξοδα στα οποία υποβλήθηκε ο ανακόπτων σε σχέση με τις διαδικασίες της ανακοπής και της προσφυγής
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «RIPASSA ZENATO» (αίτηση καταχωρίσεως αριθ. 5 877 865), για προϊόντα της κλάσεως 33.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Camera di Commercio, Industria, Artigianato e Agricoltura di Verona
   
      Αντιταχθέν σήμα ή σημείο: Ιταλικό λεκτικό σήμα «RIPASSO» (αριθ. 682 213), για προϊόντα της κλάσεως 33.
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Δέχεται την ανακοπή και απορρίπτει την αίτηση καταχωρίσεως του σήματος στο σύνολό της.
   
      Προβαλλόμενο λόγοι: Παράβαση του άρθρου 8, παράγραφος 1, στοιχείο β', του κανονισμού 207/09.